કૉંગ્રેસમાંથી જેમની જીત પાકી ગણાતી હતી તેવા નેતા પણ ધૂળ ચાટતા થઈ ગયેલા ને શોઘ્‍યા ના જડે એવા ખોવાઈ ગયેલા. કૉંગ્રેસે કલ્‍પના નહોતી કરી એવી કારમી હાર ને ભાજપે કલ્‍પના નહોતી કરી તેવી ભવ્‍ય જીત એ વખતે મળેલી. ગુજરાતમાં અત્‍યારે જે ટ્રેન્‍ડ છે તે જોતાં ભાજપ માટે ર014ની ચૂંટણીના દેખાવનું પુનરાવર્તન કરવું બહુ કપરું છે. ર014માં મોદીના નામે પથરા પણ તરી ગયેલા પણ આ વખતે ભાજપને જીતતાં ફીણ પડે તેવી હાલત છે. ગુજરાત વિધાનસભાની ચૂંટણીનાં પરિણામોને આધારે અડસઢ્ઢો માંડીએ તો પણભાજપ નાખી દેતાંય દસેક બેઠકો તો હારી જ જાય. વિધાનસભાની ચૂંટણીમાં ગ્રામીણ વિસ્‍તારોમાં ભાજપનું ધોવાણ થયું તેના આધારે આ ધારણા બાંધી છે ને એ સંજોગોમાં ભાજપનો બધો મદાર શહેરી ને અર્ધ શહેરી વિસ્‍તારોના તેના વફાદાર મતદારો પર જ છે. હવે અર્ધ શહેરી મતવિસ્‍તારોમાં પણ ગાબડાં પડે તો ભાજપને લોકસભાની ચૂંટણીમાં મોટો ફટકો પડે. લોકસભાનો મતવિસ્‍તાર ગ્રામીણ ને અર્ધશહેરી વિસ્‍તારોનો બનેલો હોય છે તેથી ભાજપ માટે અઘરું થાય જ. ગુજરાતમાં દસેક બેઠકોનો ફટકો લોકસભામાં પડે તો આ નુકસાન ક્‍યાંથી સરભર કરવું એ ભાજપ માટે સમસ્‍યા છે તેથી ભાજપ માટે ચિંતાનો વિષય છે જ. વિધાનસભાની ચૂંટણીમાં ભાજપની બેઠકો ઘટી પછી લોકોની નારાજગી દૂર કરીને ફરી લોકોને વિશ્રાસ સંપાદન કરવાની ભાજપ માટે તક હતી. કમનસીબે એવું થયું નથી ને આ પરિણામોએ સાબિત કર્યું છે કે ભાજપ તરફ લોકોમાં જે આઠ્ઠોશ હતો તે હજુ ગયો નથી. આ આઠ્ઠોશ બહુ વ્‍યાપક નહીં હોય તો પણ એટલો તો છે જ કે જે ભાજપને લોકસભાની ચૂંટણીમાં ફટકો મારી શકે. આ સંજોગોમાં ભાજપે હવે પછી લોકોની નારાજગી દૂર કરવાની મથામણ કરવાની જરૂર છે. ગુજરાતમાં ભાજપ સામે જેમને પણ નારાજગી ક્‍યાં કારણોસર છે તે કહેવાની જરૂર નથી. અમરેલીમાંભાજપનો એકેએક નાનોમોટો નેતા જાણે જ છે કે અમરવલ્લી એના કેવા કેવા ગોરખધંધાથી રિસાઈ ગઈ છે. અને કોગ્રેસનાય બહુ વખાણ કરવા જેવા નથી. પરેશ ધાનાણી અગાઉ પોતાના મત વિસ્‍તારમાં મહેમાન થઈને આવતા હતા ને હવે તો એમાંય ઘટ પડશે ને કહેશે કે હું તો વિરોધ પક્ષનો નેતા છું ને મારે તો બહુ કામ હોય. ગુજરાતમાં છેલ્લા બાવીસ વરસથી વિરોધ પક્ષના નેતાને શું કામ હોય છે ઈ તો સહુ જાણે છે. આ પાલિકાઓની ચૂંટણીમાં મિસ્‍ટર ધાનાણી નું શું યોગદાન છે એય બધા જાણે છે. તેઓ કોઈનું કલ્‍યાણ કરે કે ન કરે માત્ર અમરેલી કે જેના તેઓ ધારાસભ્‍ય છે એનું કલ્‍યાણ કરે તોય બહુ છે. આપણે આ નારાજગીનાં કારણોની ચર્ચા નથી કરતા કેમ કે આ કારણો જગજાહેર છે પણ તકલીફ એ છે કે આ કારણોના નિવારણ માટે ભાજપ સરકાર કશું કરતી નથી. ઉદાહરણ તરીકે ખેડૂતોની નારાજગીની વાત જ કરીએ તો ભાજપ ફરી સત્તામાં આવ્‍યો પછી તેણે અગાઉની નારાજગી દૂર કરવાના બદલે નવી નારાજગી ઊભી થાય તેવા નિર્ણયો લીધા છે. ખેડૂતોને ઉનાળામાં પાક માટે પાણી નહીં આપવાનો નિર્ણય તેનું ન્નવલંત ઉદાહરણ છે. દલિત આત્‍મવિલોપનની ઘટનામાં થયેલો ભગો પણ તેનું ઉદાહરણ છે. ભાજપે ગુજરાતનો ગરાસ સાચવવો હોય તો આ અભિગમ બદલવો પડશે.